kardosdrur/scandi-wiki huggingface dataset:
Pendennis Castle

Pendennis Castle er en fæstning ved Falmouth i Cornwall i England, som blev opført af Henrik 8. mellem 1540 og 1542. Bygningen var en del af kongens Device forts, der skulle forhindre en invasion fra Frankrig og Det tysk-romerske Rige, og beskyttede Carrick Roads-vandvejen ved mundingen af floden Fal. Den oprindelige, runde keep og kanonplatform blev udvidet mod slutningen af århundredet, for at kunne stå stærkere mod den nye spanske trussel, med en ring af volde og bastioner omkring den gamle del af forsvarsværket. Pendennis Castle blev brugt under den engelske borgerkrig, hvor kavalererne havde kontrol over den, til den blev indtaget af rundhovederne efter en lang belejring i 1646. Den overlevede det interregnum, der opstod, og da Charles 2. kom til magten, renoverede han Pendennis i 1660.

Bekymringer om en fransk invasion resulterede i, at Pendennis' forsvarsværker blev moderniseret og opgraderet i 1730'erne og igen i 1790'erne. Under napoleonskrigene var der op til 48 kanoner på fæstningen. I 1880'erne og 1890'erne blev der lagt elektriske søminer ud i floden Fal, som blev styret fra Pendennis og St Mawes Castle på den anden side af floden, og nye hurtigskydende kanoner blev installeret for at støtte. Under både første og anden verdenskrig var fæstningen i brug, men i 1956, da den nu var overflødig, blev den nedlagt. Herefter overgik den til Ministry of Works, som fjernede mange af de moderne bygninger og åbnede for besøgende. I dag bliver Pendennis Castle drevet af English Heritage som turistattraktion. I 2011-12 havde det 74.230 besøgende. Historic England betragter Pendennis "som et af de bedste eksempler på et post-middelalderligt forsvarsfort i landet".

Se også 
 Liste over borge og slotte i England

Referencer

Eksterne henvisninger 

 English Heritage visitors' information

Slotte i Cornwall
Device Forts
Dinton Castle

Dinton Castle (eller Dinton Folly) er en borgruin, der ligger umiddelbart nord for landsbyen Dinton i Buckinghamshire i England. Den blev bygget som folly til Dinton Hall af sir John Vanhatten i 1769. Han brugte det til sin samling af fossiler i kalkstensvæggene.
Ifølge præsten Callander blev "borgen" brugt en gang som midlertidigt mødested for non-konforme medlemmer af sognerådet. For at gør det mere bebageligt var  en presenning et improviseret tag.

Restaurering 
Borgen blev ikke vedligeholdt i mange år, og i en længere årrække var den støttet af stillads for ikke at styrte sammen. Den 26. januar 2017 blev der givet byggetilladelse til at ombygge Dinton Castle til beboelse. Restaureringen blev filmet og brugt i Channel 4s program Grand Designs i september 2018. Restaureringen blev også omtalt i The Walls Street Journal.

Referencer

Eksterne henvisninger 
 http://r-l-p.co.uk/dinton.html 
 http://www.geograph.org.uk/photo/247425 

Slotte i Buckinghamshire
Borgruiner i Storbritannien
Bolbec Castle

Bolbec Castle eller Bolebec Castle var en middelalderborg bygget under anarkiet i landsbyen Whitchurch i Buckinghamshire i England.

Historie 
Hugh II de Bolbec, Lord af Whitchurch fik opført en illegal motte-and-baileyfæstning under anarkiet i 1147, og opførslen (eller opførelsen) blev kritiseret af Pave Eugenius 3.

Den har sandsynligvis haft et keep bygget i sten, og de dybe forsvarsværker på motten har forbedret de naturlige forsvarslinjer. Den trekantede bailey er nu delt fra motten af Castle Lane.

Oliver Cromwell var ansvarlig for, at borgen blev redet (eller revet) ned efter den engelske borgerkrig (1642–51), og i dag er kun jordvoldene tilbage. De er et scheduled monument.

Referencer

Litteratur

Eksterne henvisninger 

Slotte i Buckinghamshire
Rumer Willis

Rumer Willis er en amerikansk skuespiller, der er datter af Bruce Willis og Demi Moore.

Filmografi 
Film

Tv

Musikvideoer

Eksterne henvisninger 
 

Skuespillere fra USA
Elena Cecchini

Elena Cecchini (født 25. maj 1992) er en italiens cykelrytter, der kører for . Udover landevejsløb har hun også konkurreret indenfor banecykling. Hun vandt sølv ved U23 EM i banecykling 2012 i pointløbet.
Hun deltog ved VM i landevejscykling 2013 i kvindernes holdtidskørsel i Firenze. I 2014 kørte hun for Estado de México-Faren Kuota holdet. I november 2015 blev hun annonceret som en del af Canyon-SRAM holdets trup til 2016 sæsonen. Hun vandt titlen som italiensk mester i linjeløb i 2014, 2015 og 2016.

Referencer

Eksterne henvisninger 

Kvindelige cykelryttere fra Italien
Cykelryttere ved sommer-OL 2016
Deltagere for Italien ved sommer-OL 2016
Kip Thorne

Kip Stephen Thorne (Født 1. juni 1940 i Utah i USA) er en amerikansk teoretisk fysiker, kendt for sine produktive bidrag indenfor gravitation og astrofysik. I 2017 modtog han nobelprisen i fysik.

Thorne voksede op i et akademisk miljø og to af hans fire søskende blev også professorer. Han blev interesseret i videnskab, da han var otte år gammel, efter at have deltaget i et foredrag om solsystemet. Thorne var en langvarig ven og kollega af Stephen Hawking og Carl Sagan. Thorne fik sin bachelorgrad fra Caltech (California Institute of Technology) i 1962, og doktorgrad fra Princeton University i 1965. Han skrev sin doktorgradsafhandling med vejledning af professor John Wheeler. Thorne kom tilbage til Caltech som førsteamanuensis i 1967 og han begyndte som professor i teoretisk fysik i 1970.

Hans forskning har hovedsagelig været fokuseret på relativistisk astrofysik og gravitation, med vægt på stjerner, sorte huller og specielt gravitationsbølger og har gjort mange bidrag til kosmologi. Thorne har publiceret mer end 150 artikler i videnskabelige tidsskrifter og har vært medforfatter af flere videnskabelige bøger. Thorne modtog Albert Einstein-medaljen i 2009. Thorne var professor i teoretisk fysik ved Caltech frem til 2009 og en af verdens ledende eksperter på astrofysiske implikationer af Albert Einsteins generelle relativitetsteori. Thorne blev gift første gang i 1960, og de fik to barn før de blev skilt i 1977. Thorne og hans anden kone, Carolee Joyce Winstein, professor i fysioterapi ved USC, blev gift i 1984.

Eksterne henvisninger 
 
 Home Page
 Crunch Time
 Founding Fathers of Relativity

Fysikere fra USA
Nederlands Nedersaksisk

Nederlandsk Nedersaksisk har flere betydninger:
 Nederlandsk Nedersaksisk (sprog)
 Nogen eller noget fra Nederlandsk Nedersaksen (region)
Nederlandsk nedersaksisk (sprog)

Nederlandsk nedersaksisk er en gruppe af ikke-standardiserede vest-germanske og nedersaksiske varianter. Disse tales primært i den nordlige og østlige del af Nederlandene (provinserne Groningen, Drenthe, Overijssel, i Gelderland-regionerne Veluwe og Achterhoek og Stellingwerven i den sydlige del af Friesland). 

Den nedersaksiske dialekter i Nederlandene er ikke en sproglig enhed; de hører endda til to forskellige afdelinger af det nederlandsk-nedersaksiske sprog (groningensk er en nord-nedersaksisk dialekt, de andre dialekter falder ind under vest-nedersaksisk). De vigtigste ligheder ligger i ordforrådet: Udbredelsen af nye ord slutter i dag normalt ved grænserne, og igennem den indflydelse, som medierne og styrelserne har på indførelsen og udbredelsen af ordene. Undtagelser er steder, der udgøres af internationalt prægede byområder: For eksempel har nederlandsk klart leksikalsk indflydelse på dialekten i Gronau.

Nederlandene anerkender nederlandsk-nedersaksisk som et officielt, regionalt sprog og indrømmer begrænset støtte, som formuleret i kapitel 2 af den Den europæiske pagt om regionale sprog eller mindretalssprog. Den sproglige kode (ISO 639-2) for nederlandsk-nedersaksisk er nds. I 2006 var der påbegyndt en Wikipedia på nederlandsk-nedersaksisk, dens sprogkode er: nds-nl.

Plattysk sprog
Jong FC Utrecht

Jong FC Utrecht er reservehold for den hollandske fodboldklub FC Utrecht fra Utrecht. Holdet har spillet i Hollands næstbedste række Eerste divisie siden 2016.

Eksterne henvisninger 
 Jong FC Utrecht på fcutrecht.nl

FC Utrecht
Fodboldklubber i Nederlandene
Etableret i 1970
Bjarke Jacobsen

Bjarke Halfdan Jacobsen (født 21. august 1993 i Helsinge) er en dansk fodboldspiller, der siden 2021 har spillet som midtbanespiller i den tyske klub SV Wehen Wiesbaden, der spiller i 2. Bundesliga.

Klubkarriere 
Han skiftede den 17. juli 2017 til AC Horsens på en fri transfer. Kontrakten havde en varighed af tre år, således parterne havde papir på hinanden frem til sommeren 2017.

Referencer

Eksterne henvisninger 
 

Personer fra Helsinge
Fodboldspillere fra Danmark
Fodboldspillere fra FC Nordsjælland
Fodboldspillere fra FC Helsingør
Fodboldspillere fra Akademisk Boldklub
Fodboldspillere fra Vendsyssel F.F.
Fodboldspillere fra AC Horsens
Lavendon Castle

Lavendon Castle var en middelalderborg nord for landsbyen Lavendon i Buckinghamshire i England.

Den blev opført som en motte-and-baileyfæstning og nævnes i pipe roll fra 1192–3. Motten blev ødelagt i 1944 og meget keramik fra 1100-tallet blev frilagt. En gårdbygning og terrasse-haver blev bygget i 1600-tallet. Det har udjævnet bakken, så kun jordvoldene er tilbage.

Litteratur 
Fry, Plantagenet Somerset, The David & Charles Book of Castles, David & Charles, 1980, p. 252. 
Lavendon Castle
Photograph of earthworks

Slotte i Buckinghamshire
Buckingham Castle

Buckingham Castle var en middelalderborg nord for floden Great Ouse i byen Buckingham i Buckinghamshire i England.

Borgen nævnes første gang i 1154 og blev muligvis revet ned 1208–1215. Det er muligt, at det var Giffard-familien der ejede den. Den blev fuldstændigt fjernet i 1777 for at etablere den kirkegård, som nu ligger på stedet. En del af de ydre stenmure findes stadig og er kirkegårdsmure. En lignende stenmur findes i flere haver i Castle Street.

Se også  
 Liste over borge og slotte i England

Eksterne henvisninger 
Buckingham Castle
Fry, Plantagenet Somerset, The David & Charles Book of Castles, David & Charles, 1980. 

Slotte i Buckinghamshire
Star Sixes

Star Sixes er en indendørs fodboldturnering, hvor tidligere internationale landsholdsspillere er valgt til at repræsentere det landshold som de spillede for. Den første turnering fandt sted i juli 2017 i The O2 Arena i Englands hovedstad London.

Format  
Der bliver spillet indendørs på kunstgræs og uden bander. Kun spillere som har sluttet deres karriere på topplan, og er noteret for mindst én landskamp må deltage i turneringen. Hvert hold har seks spillere på banen, og fire på udskiftningsbænken.

Star Sixes 2017 

Den første udgave af Star Sixes fandt sted 13.-16. juli 2017 i The O2 Arena i London. Adskillige store tidligere stjerner stillede op i turneringen, der havde deltagelse af 12 hold med hver ti spillere. Blandt stjernerne var brasilianerne Rivaldo, Roberto Carlos og Dida, spanierne Carles Puyol, Michel Salgado og Fernando Morientes, tyskerne Michael Ballack, Kevin Kurányi og Timo Hildebrand, nigerianerne Jay-Jay Okocha og Uche Okechukwu, franskmændene Robert Pirès, William Gallas, Marcel Desailly og Youri Djorkaeff, portugiserne Deco og Maniche, englænderne Steven Gerrard, Michael Owen, Emile Heskey og Phil Neville. Danmark deltog også med spillere som Martin Jørgensen, John Sivebæk (turneringens ældste spiller med sine 55 år) og Stig Tøfting.

Formatet var tre indledende puljer med fire hold i hver og kampe alle mod alle. De to bedste fra hver pulje samt de to bedste treere gik videre til knockout-runden. I indledende pulje blev der spillet 20 minutter pr. kamp, mens der i knockout-runden blev spillet 2×15 minutter pr. kamp. Der blev spillet på en bane på 46×26 m med mål på 4,8×2,1 m. Hvert hold stillede med ti spillere, heraf én målmand, og seks spillere var på banen ad gangen (flyvende udskiftning).

Danmark var et af turneringens overraskelser, idet holdet efter først at have vundet sin pulje over Frankrig, Tyskland og Portugal vandt kvartfinalen over England og semifinalen over Brasilien kom i finalen, hvor det blev til et 1-2 nederlag til Frankrig, der dermed blev turneringens vindere. Spanske Michel Salgado blev topscorer med ni mål, mens danske Chris Sørensen (dansk topscorer med fire mål) blev valgt til turneringens mest værdifulde spiller.

Referencer

Eksterne henvisninger 
 Star Sixes officielle websted

Fodboldturneringer
Etableret i 2017
Fodbold i London
Totternhoe Castle

Totternhoe Castle var en normannisk borg i Totternhoe i Bedfordshire i England. I dag er kun jordvoldene bevaret, og de er et Scheduled Monument, da de er en del af Totternhoe Knolls Site of Special Scientific Interest.

Totternhoe Castle ligger med udsigt over landsbyen Totternhoe ved byen Dunstable. Det er bygget som en motte-and-baileyfæstning i den normanniske periode, sandsynligvis omkring anarkiet i 1100-tallet. Den havde dog to baileys i stedet for én, som var det normale. En bred grøft beskyttede borgen på tre sider, mens den fjerde side var beskyttet af en sprække i kridtbakken, som den er anlagt på.

Se også 
 Liste over borge og slotte i England

Referencer

Litteratur 
Fry, Plantagenet Somerset. (2008) Castles. London: David and Charles. .
Pettifer, Adrian. (2002) English Castles: a Guide by Counties. Woodbridge, UK: Boydell Press. .

Eksterne henvisninger 

Slotte i Bedfordshire
Flitwick Castle

Flitwick Castle var en middelalderborg i byen Flitwick i Bedfordshire i England.

Fæstningen var en lille motte-and-baileykonstruktion i tømmer omgivet af en voldgrav. Den blev anlagt i 1000-tallet, og den nævnes i Domesday Book i 1086, hvor ejeren var William Lovet, der var normanner. Lovet erstattede den angelsaksiske Alwin, som ejer af Flitwick inden den normanniske erobring af England i 1066. 

Det eneste af borgen, som er bevaret, er jordvoldene, som nu er en del af parken Temple Field eller Mount Hill. Voldgravene er fyldt op, og højen er i dag omkring 7 m høj. Navnet Temple Field er taget fra den nærliggende kirke kaldet Church of St Peter & St Paul. Stedet er et Scheduled monument.

Se også 
 Liste over borge og slotte i England

Referencer

Eksterne henvisninger 
 English Heritage Monument No. 360080 

Slotte i Bedfordshire
Alberbury Castle

Alberbury Castle er en ruin af en middelalderborg i landsbyen Alberbury knap 15 km nordvest for Shrewsbury i Shropshire i England tæt på grænsen Wales. Den er fredet af 2. grad.

Det er usikkert, hvornår den blev bygget, men der er sandsynligt, at det er i 1200-tallet af Fulk FitzWarin. Kun tårnet står i dag og som ruin. Det er ikke muligt at besøge ruinen, da den står på privat område.

Referencer 

Slotte i Shropshire
Joshua King

Joshua Christian Kojo King (født 15. januar 1992 i Oslo) er en norsk-gambisk fodboldspiller, der som spiller for Everton. Han spiller som angriber og som kant.

Karriere 
King fik sin førsteholdsdebut for Manchester United FC den 23. september 2009 i ligacupkampen mod Wolverhampton Wanderers FC, hvor han blev indskiftet ni minutter før tid.

King var udlånt til Preston North End FC i 2010, men blev hentet tilbage, da United-managerens søn Darren Ferguson blev fyret som Prestons manager.

I efteråret 2011 blev han udlånt til den tyske klub Borussia Mönchengladbach, hvor han debuterede mod VfL Wolfsburg den 19. august 2011. Efter opholdet i Tyskland vendte han tilbage til Manchester ved årskiftet. Den 16. januar 2012 blev King udlånt til Hull City AFC for 2011/2012-sæsonen.

Den 28. maj 2015 blev King solgt fra Blackburn Rovers FC til nyoprykkede AFC Bournemouth, hvor han skrev under på en treårskontrakt.

Noter

Eksterne henvisninger 
 
 united.no: King klar for united 
 Player Profile www.manutd.com

Fodboldspillere fra Norge
Fodboldspillere fra Manchester United F.C.
Fodboldspillere fra Borussia Mönchengladbach
Fodboldspillere fra Preston North End F.C.
Fodboldspillere fra Hull City A.F.C.
Fodboldspillere fra A.F.C. Bournemouth
Fodboldspillere fra Vålerenga IF
Fodboldspillere fra Blackburn Rovers F.C.
Pontefract Castle

Pontefract Castle eller Pomfret Castle er en middelalderborg i området City of Wakefield i West Yorkshire i England.

Borgen blev bygget på en klippe øst for byen over All Saints Church, omkring år 1070 af Ilbert de Lacy. på jord, som Vilhelm Erobreren havde tildelt ham for hans støtte under den normanniske erobring af England. Der er dog tegn på, at der tidligere har været beboelse på stedet. Til at begynde med blev fæstningen opført i træ, som er genopført i sten. I Domesday Book fra 1086 nævnes "Ilbert's Castle", hvilket sandsynligvis er Pontefract Castle.

Fæstningen blev udbygget i flere omgang i de følgende århundreder.
Man mener, at kong Richard 2. døde på Pontefract Castle i 1400, hvilket Shakespeare har brugt i sit stykke Richard den Tredje. Under den engelske borgerkrig midt i 1600-tallet blev borgen udsat for flere belejringer. Efter borgerkrigen blev den ødelagt for at forhindre den i at blive brugt militært igen.

Referencer

Litteratur

Eksterne henvisninger 

 Bibliography of sources related to Pontefract Castle
 Bloody Pomfret
 A walk on the wild side
 Official Website
  Pontefract castle history map in PDF

Slotte i West Yorkshire
Flint Castle

Flint Castle (walisisk: Castell y Fflint) er ruinerne af en middelalderborg i byen Flint i Flintshire i Wales. Den var den første af en serie borge, som Edvard 1. opførte forbindelse med erobringen af Wales.

Stedet blev valgt på grund af dets strategiske placering i North East Wales. Borgen lå kun én dags march fra Chester, og den kunne forsynes via floden Dee. Der var ligeledes et vadested til England, der kunne bruges ved lavvande.

Opførelsen begyndte i 1277 under Richard L'Engenour, der senere blev borgmester i Chester. Jordvoldene blev bygget af omkring 1.800 arbejdere og stenhuggere, der brugte lokale kvadersten og sandsten. James af Saint George fik opgaven "ad ordiandum opera castorum ibidem" at styre arbejdet med borgen sammesteds("Stenhugger med design, teknisk styring og ledelse af arbejder i Wales" - inklusive Flint) i april 1278. I november 1280 begyndte han at styre konstruktionen direkte og det meget langsommelige arbejde begyndte at gå hurtigere. Han blev ved byggeriet i 17 måneder, hvorefter han flyttede til Rhuddlan for at styre færdiggørelsen af dette projekt.

Flint Castle har været åben for offentligheden i 90 år og drives af Cadw, der på vegne af Nationalforsamlingen står for at beskytte, vedligeholde og drive historiske bygninger i Wales. Adgangen til ruinen er gratis, og de fleste dele som keepet er åben for publikum.

I midten af august 2009 lukkede borgen som følge af antisocialt adfærd, hvor unge mennesker drak og udøvede hærværk på borgen.

Se også 
Borge og slotte i Storbritannien og Irland
Borge og slotte i Wales

Referencer

Eksterne henvisninger 

 www.castlewales.com : Further details + photos 
 www.geograph.co.uk : photos of Flint Castle 

Slotte i Wales
Borgruiner i Wales
Baconsthorpe Castle

Baconsthorpe Castle er en befæstet herregård i ruiner nord for landsbyen Baconsthorpe i Norfolk i England. Den er en listed building af 1. grad hos English Heritage, og Scheduled Ancient Monument.

Den blev opført 1460-1486 af John Heydon (død 1479) og sir Henry Heydon (død 1504). På østsiden var den beskyttet af en sø, og på de tre andre af tørre voldgrave. De fik licens til krenellering og herregården voksede i takt med, at familiens rigdom blev større.

Fæstningen er af flint og nogle steder mursten. Ringmuren står fortsat med tårnene og danner en indre borggård på 30 x 30 m. Der er også bevaret rester af en tre-etagers portbygning. Ruinerne drives af English Heritage, og der er gratis adgang.

Se også  
 Liste over borge og slotte i England

Referencer

Eksterne henvisninger 

Slotte i Norfolk
Wormegay Castle

Wormegay Castle er en motte-and-bailey fæstning der ligger ved siden af landsbyen Wormegay i Norfolk, England.

Borgen blev sandsynligvis bygget af Hermer de Ferrers efter den normanniske erobring af England, og den forblev i Ferrers-familien frem til 1166. Motten er 5 meter høj og 77 x 62 meter stor. På tre sider er den omgivet af en grøft eller oldgrav, der er op til 15 m bred og 2 m dyb. Baileyen er 150 x 88 m, og hæver sig omkring 1 m over det omkringliggende landskab. Borgen har været meget synlig i middelalderen, og har fungeret som et lokalt landemærke, der har kontrolleret området kendt som Fens. Wormegay har været hovedsæde for det feudale len med ejendomme i East Anglia. Som en stor færstning har den haft pligt til at forsyne Norwich Castle med soldater.

Se også  
 Liste over borge og slotte i England

Referencer

Litteratur 
Liddiard, Robert. (2000) Landscapes of lordship: Norman castles and the countryside in medieval Norfolk, 1066-1200. Archaeopress. .
Pounds, Norman John Greville. (1994) The Medieval Castle in England and Wales: a social and political history. Cambridge: Cambridge University Press. .

Eksterne henvisninger 
CastleUK.net  on Wormegay Castle

Slotte i Norfolk
Norwich Castle

Norwich Castle er et middelalderligt slot i byen Norwich, i Norfolk, England. Den blev grundlagt som en motte-and-bailey efter den normanniske erobring af England, da Vilhelm Erobreren (regerede 1066–1087) beordrede opførslen for at have en fæstning i den vigtige by Norwich. Det blev hans eneste borg i East Anglia. Den nævnes første gang i 1075, da Ralph de Gael, jarl af Norfolk, gjorde oprør mod Vilhelm Erobreren, og Norwich Castle blev besat af hans mænd. De blev belejret, og det endte med, at de overgav sig mod forsikringer om, at de ikke ville blive straffet.

Norwich er en af de 48 borge, som nævnes Domesday Book i 1086. At bygge en borg på et sted, hvor der allerede eksisterede bebyggelse kunne kræve, at der blev revet bygninger ned. I Norwich bliver det estimeret, at der lå mellem 17 og 113 huse på det sted, hvor borgen blev opført. Arkæologiske udgravninger i slutningen af 1970'erne afslørede, at borgen bailey var bygget oven på en saksisk kirkegård. Historikeren Robert Liddiard bemærket at "et kig på bylandskabet i Norwich, Durham eller Lincoln tvinger en til at blive opmærksom på den normanniske invasions indvirken". Indtil opførslen af Orford Castle i midten af 1100-tallet af Henrik 2. var Norwhich Castle den eneste store kongelige borg i East Anglia.

Det er et af Norwich 12 heritage sites. I 1894 flyttede 'Norwich Museum' til Norwich Castle og det har været et museum lige siden. I dag er det kendt som Norwich Castle Museum & Art Gallery, og det udstiller vigtige genstande fra området, særligt arkæologiske fund og naturhistoriske arter.

Se også 
 Liste over borge og slotte i England

Referencer

Litteratur 
 
 
 
 
 
 
 
 Pevsner, Nikolaus, Pevsner Architectural Guides, Norfolk 1: Norwich and North-East (1962, revised Bill Wilson 1997), pp. 256–260

Eksterne henvisninger 

 Official site
 Bibliography of sources relating to Norwich Castle
 BBC site

Slotte i Norfolk
RSC Anderlecht (kvinder)

RSC Anderlecht Féminin er en belgisk fodboldklub for kvinder, der repræsenterer RSC Anderlecht i Super League og tidligere i BeNe League. Klubben blev etableret i 1971 som Brussels Dames 71, og kvindernes afdeling blev etableret i 1993. Klubben vandt det belgiske mesterskab i kvindernes Super League i 2018, 2019 og igen i 2020.

Titler

Officielle
 Super League (6)
 2018, 2019, 2020, 2021, 2022, 2023
 1. division (4)
 1987, 1995, 1997, 1998
 Belgiske pokalturnering (10)
 1984, 1985, 1987, 1991, 1994, 1996, 1998, 1999, 2005, 2013
 Belgiske supercup (3)
 1995, 1996, 1997

Pr. invitation
 Menton Tournament (4)
 1992, 1996, 1999, 2003

Truppen

Referencer 

R.S.C. Anderlecht
Kvindefodboldklubber i Belgien